Visit Site
Recommended byColombia
కానీ, ఇప్పుడు ఆ పరిస్థితి లేదు. డబ్బింగ్ విషయంలోనూ ఎన్నో జాగ్రత్తలు తీసుకుంటున్నారు. ‘అవెంజర్స్: ఎండ్ గేమ్’, ‘ది లయన్ కింగ్’ సినిమాలే దానికి ఉదాహరణలు. ‘ది లయన్ కింగ్’లో నాని, రానా, బ్రహ్మానందం, ఆలీ వంటి స్టార్లతో డబ్బింగ్ చెప్పించారు. ఆయా పాత్రలకు వాళ్లు ఇచ్చిన వాయిస్ చాలా బాగా కుదిరింది. అలాగే, ఇప్పుడు ప్రముఖ హాలీవుడ్ నిర్మాణ సంస్థ వాల్ట్ డిస్నీ యానిమేషన్ స్టూడియో నిర్మించిన ‘ఫ్రోజెన్ 2’ సినిమా విషయంలోనూ డబ్బింగ్‌పై ప్రత్యేక శ్రద్ధ తీసుకున్నారు.
Also Read: నమ్రతా శిరోద్కర్ స్టైలిష్ లుక్.. ప్రత్యేక ఆకర్షణగా మహేష్ వైఫ్
డిస్నీ గతంలో నిర్మించిన ‘ఫ్రోజెన్’ 3డి యానిమేషన్ మూవీ బ్లాక్ బస్టర్ అయ్యింది. ఇప్పుడు దీనికి కొనసాగింపుగా ‘ఫ్రోజెన్ 2’ను తీసుకొస్తున్నారు. నవంబర్ 22న ఈ చిత్రం ఇంగ్లిష్, హిందీ, తెలుగు, తమిళం భాషల్లో విడుదలవుతోంది. అయితే, ఈ చిత్రంలోని ప్రధాన పాత్ర ఎల్సాకు సూపర్ స్టార్ మహేష్ బాబు గారాలపట్టి సితార ఘట్టమనేని డబ్బింగ్ చెప్పింది. చిన్నప్పటి ఎల్సాకు ఏడేళ్ల సితార తన గాత్రాన్ని అందించింది. ఇక పెద్దయిన తరవాత ఎల్సాకు ప్రముఖ హీరోయిన్ నిత్యా మీనన్ డబ్బింగ్ చెప్పారు.
యంగర్ ఎల్సా పాత్రకు సితార డబ్బింగ్ చెప్పడంపై ఆమె తల్లి నమ్రతా శిరోద్కర్ స్పందించారు. ‘‘సితార ‘ఫ్రోజెన్’ను చూస్తూ పెరిగింది. అప్పటి నుంచి ఎల్సా పాత్ర అంటే ఆమెకు ఎంతో ఇష్టం. యంగ్ ఎల్సాకు తన గాత్రాన్ని ఇవ్వడంతో సినిమాపై ఆమెకున్న ఇష్టం మరింత పెరిగిపోయింది. ఇది ప్రతి అమ్మాయికి సంబంధించిన సినిమా. సితార దానికి భిన్నమేమీకాదు. ఇంత అద్భుతమైన అవకాశాన్ని సితారకు ఇచ్చినందుకు డిస్నీకి థ్యాంక్స్. ఈ సినిమా తెలుగు వర్షన్‌లో తాను భాగమైనందుకు సితార ఎంతో హ్యాపీగా ఉంది. తనకెంతో ఇష్టమైన పాత్రకు వాయిస్ ఇవ్వడాన్ని ఎంతో ఎంజాయ్ చేసింది’’ అని నమ్రతా చెప్పారు.
See Photo Story: మహేశ్ బాబు మేనల్లుడి చిత్ర ప్రారంభోత్సవంలో సెలెబ్రెటీల హంగామా
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.